Logo Beovoza
Beovoz je bio sistem prigradske železnice u Beogradu u nadležnosti Železnice Srbije. Beovoz se koristio za povezivanje prigradskih naseljana i gradova iz šire okoline Beograda, poput Pančeva sa centralnim gradskim zonama. Beovoz se praktično nije koristio za prevoz putnika u užem gradskom području iako na njemu ima pet stanica, usled male frekvencije saobraćanja vozova tj velikog intervala između polazaka. 

Garnitura Beovoza na stanici Novi Beograd

Istorija Beovoza
----------------

Prve tri garniture su puštene u saobraćaj u okviru Beovoza 1992. Beovoz je tada imao tri kraka: prema Batajnici na zapadu, Pančevu na severu i Resniku na jugu. Operativni centar Beovoza se nalazi u stanici Beograd centar koja je poznatija kao Prokop. Beovoz je unapređen puštanjem u saobraćaj podzemne stanice Vukov spomenik 1995. Devedesetih godina Beovoz je bio veoma popularan i igrao je značajnu ulogu u saobraćaju, kako zbog niske cene eksploatacije, tako i zbog velikog kapaciteta. Ipak, nakon nastavka radova na stanici Prokop značajno je smanjena propusna moć pruge od ove stanice do Krnjače, jer iz tehničkih razloga jedan kolosek nije bio u funkciji za liniju Inđija – Pančevo. Red vožnje je bio sve lošiji iz godine u godinu, a kašnjenja i neostvareni polasci uobičajeni. Zahvaljujući inicijativi gradskih vlasti, ovaj vid prevoza ponovo je zaživeo 2010. godine. Sredstvima grada osposobljen je drugi kolosek na delu pruge od Prokopa do Pančevačkog mosta, remontovani su vozovi i delovi pruge, a putnicima je omogućeno da uslugu novog sistema BG-voz koriste uz kartu koja važi na svim linijama gradskog prevoza. Insistiralo se na taktu od 15 minuta u špicu, kao i na strogom poštovanju reda vožnje i uvek spremnoj rezervnoj garnituri.

Spisak linija i stanica
-----------------------

Linije Beovoza
Po važećem redu vožnje za 2012. godinu u sistemu gradske i prigradske železnice "Beovoz" vozovi su saobraćali na sledećim linijama:

1. Pančevački most – Pančevo Vojlovica
2. Beograd Centar – Ripanj – Mladenovac
3. Pančevo Vojlovica – Valjevo
4. Batajnica – Inđija

### Linija: Pančevački most – Pančevo Vojlovica

* Pančevački most
* Krnjača
* Sebeš
* Ovča
* Pančevo Glavna
* Pančevo Varoš
* Pančevo Streliste
* Pančevo Vojlovica

### Linija: Beograd Centar – Ripanj – Mladenovac

* Beograd Centar
* Rakovica
* Kneževac
* Kijevo
* Resnik
* Pinosava
* Ripanj Kolonija
* Ripanj

### Linija: Pančevo Vojlovica – Valjevo

* Pančevo Vojlovica
* Pančevo Glavna
* Pančevo Varoš
* Krnjača
* Sebeš
* Ovča
* Pančevački most
* Vukov spomenik
* Karađorđev park
* Rakovica
* Kneževac
* Kijevo
* Resnik
* Bela Reka
* Nenadovac
* Barajevo
* Barajevo Centar
* Veliki Borak
* Leskovac Kolubarski
* Stepojevac
* Vreoci
* Lazarevac
* Lajkovac
* Slovac
* Mlađevo
* Divci
* Lukavac Kolubarski
* Iverak
* Valjevo

  

### Linija: Batajnica – Inđija

* Batajnica
* Nova Pazova
* Stara Pazova
* Inđija

Veće stanice Beovoza u Beogradu
-------------------------------

* Beograd centar (Prokop), Prokopačka bb
* Vukov spomenik, Ruzveltova bb
* Novi Beograd, Proleterske solidarnosti bb
* Zemun, Cvijićeva 1
* Karađorđev park, Bulevar Franše D’Eperea bb
* Pančevački most, Đure Đakovića bb
* Tošin bunar, Tošin bunar bb
* Rakovica, Patrijarha Dimitrija bb
* Resnik, Aleksandra Vojinovića 78

Izvor
-----

1. ↑  „Strana o Beovozu na zvaničnom sajtu Grada Beograda". Arhivirano iz originala na datum 2007-04-08. Pristupljeno 2007-04-08.
2. ↑  „Beovoz Blog". Arhivirano iz originala na datum 2013-07-13. Pristupljeno 2013-07-04.

* 

***Beovoz*** na Wikimedijinoj ostavi